Libe Rieber-Mohn

Libe Solberg Rieber-Mohn (født 25. august 1965 i Oslo) er en norsk politiker (Ap) og statstjenestekvinne. Hun ble i statsråd 17. juni 2016 utnevnt til Geir Barviks etterfølger som direktør for Integrerings- og mangfoldsdirektoratet fra august 2016.Libe Rieber-Mohn blir ny direktør for IMDi

Rieber-Mohn er utdannet cand.sociol. fra Universitetet i Oslo, og jobbet frem til 2003 i ulike stillinger i Oslo kommune og innen politikk. Hun var medlem av Oslo bystyre 1987–1991 og 1999–2003. Fra 2004 arbeidet hun med politikk på heltid, først som politisk rådgiver for Arbeiderpartiets stortingsgruppe, og fra 2005 til 2009 som statssekretær i Arbeids- og inkluderingsdepartementet. I 2004 ledet hun Arbeiderpartiets integreringsutvalg. Hun var Oslo Arbeiderpartis byrådslederkandidat ved valget i 2011, og var varaordfører i Oslo i perioden 2011–2015. 

Rieber-Mohn var tidligere nestleder i  Oslo Havnestyre og styremedlem i Støttesenter mot Incest.

Hun er gift med Rune Bjerke (tidligere konsernsjef i DNB ASA) og har to døtre.

 Referanser 

 Eksterne lenker 



 Regjeringen.no om Libe Rieber-Mohn
 Pressemelding fra statsministerens kontor

Kategori:Norske sosiologer
Kategori:Statssekretærer fra Ap
Kategori:Statssekretærer i Regjeringen Stoltenberg II
Kategori:Ap-politikere i Oslo